《酬子寿谢宫使七夕见寄》
宋代·释居简

吾门开康庄，吾心洞秋旻。泓澄湛无底，方寸无涯津。

美人隔秋湛，数月一合并。昨宵七月七，游子脚不停。

仰看乌鹊桥，遥盼牛女星。吁天致私祷，席地罗广庭。

乞巧问天孙，逐物昧己灵。齐东田野间，语言殊不经。

夫何古犹今，竞作奔奔鹑。玉霄眇空阔，银汉横青冥。

不须赋解嘲，且复歌闲情。

作者简介：释居简（一一六四～一二四六），字敬叟，号北涧，潼川（今四川三台）人。俗姓龙（《补续高僧传》卷二四作王）。依邑之广福院圆澄得度，参别峰涂毒于径山，谒育王佛照德光，走江西访诸祖遗迹。历住台之般若报恩。后居杭之飞来峰北涧十年。起应霅之铁佛、西余，常之显庆、碧云，苏之慧日，湖之道场，诏迁净慈，晚居天台。理宗淳祐六年卒，年八十三，僧腊六十二。